
Ultimele urme de democratie din Romania s-au risipit odata 
cu pronuntarea de catre Curtea Constitutionala a Romaniei a 
Hotararii nr. 32 din 6 decembrie 2024, de anulare a rundei 
intai a alegerilor prezidentiale, prin decapitarea statului de 
drept si a democratiei in Romania. 


Practic, Romania este in anarhie si haos. Cel mai grav este 
pierderea oricarei sperante de mai bine in acest colt de lume, 
pierderea increderii in putinta autoritatii statale de a tine 
ordine in tara, a interesului cetateanului roman pentru 
democratie, pentru discursul si jocul democratic. Curtea 
constitutionala a facut ca morarul prost, cu moara napadita de 


sobolani; in loc sa starpeasca sobolanii a dat foc morii. 
Echivalent, cei noua judecatori constitutionali, la maniera 
obedienta, fara a avea de-a face nici cu impartialitatea, nici cu 
independenta si nici cu legalitatea, pupand in cur puterea 
mafiota, a suprimat pana si speranta unor zile mai bune, 
macar pentru copiii, nepotii si stranepotii Romaniei. Au 
ingropat-o din pix, lasand cu ochii in soare statul de drept si 
democratia in acest colt de lume. 


Au inteles sa sanctioneze poporul roman, sa-i anuleze, cu 
efect retroactiv, optiunea intermediara pentru functia de 
presedinte al Romaniei si sa-i suspende dreptul fundamental 
de vot pentru desemnarea nominala a persoanei adecvate 
demnitatii celei mai inalte in Statul Roman. Aceasta printr-o 
hotarare opozabila erga omnes, fara dreptul la vreo cale de 
atac si fara elementarul drept la contradictorialitate si 
ascultarea partilor. Da, chiar si in aceasta procedura, poporul 
roman avea dreptul de a fi ascultat, asa cum ultimul infractor 
are acest drept! Nu este vina poporului roman ca 
parlamentarii, unii (nu putini!) cu statut cel putin dubios daca 
nu ilicit, penduland intre analfabetism si sfertodoctism, 
indeobste cu diplome de licenta licitate prin decanatele unor 
universitati obscure, nu dau legi pentru adecvarea statului la 
pretentiile efectiv democratice, iar cele pe care le dau sunt 
splendide rebuturi legislative. Chiar si asa, ori mai ales in 
aceste conditii, poporul are dreptul sa fie ascultat! 


Asa cum instanta de contencios constitutional a scos din 
joben o sanctiune neprevazuta de lege, aceea a anularii 
intregului scrutin electoral si suspendarea celui aflat in curs de 
desfasurare, tot asa avea obligatia, de minim bun simt juridic, 
de a gasi o solutie pentru ascultarea poporului. Prin Avocatul 
Poporului, printr-o delegatie alcatuita ad-hoc din 
reprezentanti ai societatii civile sau in orice alta modalitate 
adecvata pentru a respecta la maniera rezonabila pretentiile 
adagiului „audiatur et altera pars”, principiu fundamental al 
oricarui proces pretins echitabil. Nefacand-o, vocea zeului 


popor (vox populi vox dei) a tacut pentru totdeauna. Poporul, 
odata cu adoptarea Hotararii nr. 32 din 6 decembrie 2024, 
oficial, nu mai este stapan in Romania! Oficial, fara sa fi avut 
niciun drept in acest sens, Curtea Constitutionala a Romaniei a 
suprimat pe termen nedefinit dreptul fiecarui cetatean roman 
de a-si exercita dreptul de vot, unul dintre drepturile 
fundamentale prevazute de Constitutia Romaniei. Articolul 36, 
purtand denumirea marginala „Dreptul de vot”, 
prevede/prevedea urmatoarele: „(1) Cetatenii au drept de vot 
de la varsta de 18 ani, impliniti pana in ziua alegerilor inclusiv. 
(2) Nu au drept de vot debilii sau alienatii mintal, pusi sub 
interdictie si nici persoanele condamnate, prin hotarare 
judecatoreasca definitiva, la pierderea drepturilor electorale." 
De asemenea, conform art. 55 lit. a), raportat la art. 65 si la art. 
66 din Codul penal, infractorilor, condamnati penal prin 
hotarare judecatoreasca definitiva, ca pedeapsa accesorie sau 
complementara, in cazul in care au savarsit anumite 
infractiuni, li se poate interzice dreptul de a alege, 


Asa fiind, prin Hotararea nr. 32 din 6 decembrie 2024, poporul 
roman a fost declarat, cel putin provizoriu, insa pe termen 
nedeterminat, fie debil, fie alienat mintal, fie infractor ori, toate 
impreuna si, practic, l-a pus sub interdictia exercitarii votului. 
Cei noua judecatori au sters cu stiloul, incarcat cu cerneala 
sorbita din calimara abuzului de putere, vointa a peste 9 
milioane de alegatori, exprimata prin vot efectiv. Au anulat cu 
o motivare ridicola votul popular exercitat pentru alegerea 
unui nou presedinte al Romaniei. O minte de jurist luminat se 
inspaimanta nu doar de aceasta motivare, cat mai ales de 
consecinte. Un sociolog profesionist se cutremura de efectele 
actului de terorism juridico-birocratic dat de C.C.R. fara 
legatura nici cu dreptul, nici cu legea si nici cu stiinta 
dreptului. In acesti noua partizani ai abuzului ad-hoc a 
inghetat sangele la gandul pierderii privilegiilor in cazul in 
care nu inventeaza un pretext pentru matrasirea vointei 
electoratului, clar favorabil unui conducator incomod pentru 
statul paralel, pentru sistemul de tip securisto-politico-mafiot 


care tine captiv poporul si tara, ermetizat intr-o cazemata a 
abuzului si nesimtirii ticaloase, fara a admite vreo fisura. 


Un sistem de tip securisto-politico-mafiot, cu pretentii 
dictatoriale si de putere absoluta, la fel de ticalos ca orice 
dictatura, care a jefuit in 35 de ani mai multe Romanii. Da, 
Romania a fost furata pe de-a intregul de mai multe ori in cei 
35 de ani de asa zisa democratie! Pe hartie doar, in fapt un 
delir al hotiei, a talhariei legalizate, ale carei victime am fost si 
suntem noi, cei multi si naivi, numiti bulevardier „pulime”, cu 
naiva credinta in statul de drept, democratie, Constitutie, 
vointa populara, vot universal, egal, direct, secret si liber 
exprimat, bla, bla, bla. ZERO! Nimic din toate astea nu au avut 
si nu mai au valoare. Acum, cand democratia si statul de drept 
au avut o sansa pentru a-si redobandi semnificatia si 
importanta, C.C.R. a regurgitat in vointa celor care au mai 
simtit ceva pentru Tara si viitorul copiiilor ei, elucubrand 
despre manipularea si influentarea ilicita a unui vot perfect 
constitutional, fara a specifica si descrie in ce mod a fost 
manipulat si viciat, prin trantirea unei motivari aiuritoare intr-o 
hotarare corupta de abuz, cvasi nula de drept. 


Cum sa inventeze Curtea Constitutionala a Romaniei, vazuta la 
inceputurile sale ca Olimpul justitiei constitutionale, 
sanctiunea anularii unui scrutin electoral? Sanctiune 
neprevazuta nici de „asezamantul politic si juridic fundamental 
al Statului Roman”, astfel cum se exprima despre Constitutia 
Romaniei regretatul profesor lon Deleanu, unul dintre creatorii 
legii fundamentale, si nici de vreo alta lege organica sau 
ordinara. Fara a baga in seama (voit sau ne-voit?) ca incalca 
efectele unei hotarari prealabile (nr. 31 din 2 decembrie 2024) 
de validare a rezultatelor rundei intai a sufragiului electoral 
pentru alegerea presedintelui Romaniei. 


Mesajul este trecerea Romaniei pe persoana fizica si pe o 
gasca, prin exproprierea de la poporul roman a avutiei sale 
nepretuite, TARA, pana de curand stapanul ei de drept si 


improprietarirea lui Klaus Johannis si a statului paralel cu 
Romania. Antipaticul presedinte Klaus Johannis a fost impus 
pe termen nelimitat argat peste tara si popor. lar statul paralel 
administratorul si dozatorul abuzului de orice tip. Regula 
aplicata de cei noua judecatori, partizani ai anarhiei juridice si 
statale, a fost lipsa oricarei reguli si validarea moftului de 
gasca, de tip mafiot, potrivit regulii bunului plac discretionar, 
abuziv si dictatorial. Cei noua partizani ai abuzului au izbit in 
zorii sperantei unei noi ordini de drept in Romania, au zdrobit 
vointa lipsita de echivoc a milioane de electori romani, siluind 
Constitutia Romaniei la maniera de maidan. Poporul s-a 
saturat de ticalosii care au pus mana pe tara si s-a revoltat 
constitutional, insa cei noua juzi i-au dat „Hai, sictir!” 


„Motiveaza” asa autorii uneia dintre cele mai nenorocite 
hotarari cu putere de lege pronuntate vreodata in Romania: 
„Neregularitatile din campania electorala s-au rasfrant asupra 
competitorilor electorali, din moment ce au creat o inegalitate 
vadita intre candidatul care a manipulat tehnologiile digitale si 
ceilalti candidati participanti in procesul electiv. Astfel, 
expunerea semnificativa a unui candidat a condus la 
reducerea direct proportionala a expunerii in media online a 
celorlalti candidati in procesul electoral. Or, utilizarea 
tehnologiilor digitale si a inteligentei artificiale, atat de catre 
candidati ori competitori electorali, cat si de catre partide 
politice, sustinatori ori simpatizantii lor trebuie sa fie 
transparenta pentru a garanta integritatea si impartialitatea 
alegerilor. In caz contrar, alegatorii sunt impiedicati sa-si 
formeze o opinie despre candidati si alternativele electorale 
sau pot fi indusi in eroare cu privire la identitatea si calitatea 
candidatului ori procedurile de vot. 


Prin urmare, utilizarea intr-un proces electoral de catre 
competitorii electorali, inclusiv de catre partidele politice, a 
unor asemenea practici investeste autoritatile publice 
competente, potrivit legii, sa verifice, sa constate si, dupa caz, 
sa sanctioneze astfel de conduite.” Trec peste faptul ca distinsii 


au omis sa-i mentioneze pe „moderatorii” de la toxica Antena 
3 (care faceau campanie electorala si in sambata 
premergatoare si in duminica alegerilor parlamentare, iar mai 
apoi, in mod continuu au isterizat natiunea cu discursul lor de 
tip kompromat, delirant-paranoic, la adresa castigatorului 
rundei intai a alegerilor prezidentiale, autobotezandu-se 
glorios in „Latrina 3"), ca fiind factori de influenta electorala 
esential ilicita si ma rezum la cateva intrebari, dupa cum 
urmeaza: Unde scrie ca propaganda si campania electorala 
sunt interzise cu si prin mijloacele mentionate in hotarare? De 
unde concluzia caracterului ilicit al acestor metode? Cine este 
„candidatul care a manipulat tehnologiile digitale”, numele 
acestuia nefiind indicat? De unde stim ca „ceilalti candidati” nu 
au utilizat aceleasi metode de propaganda electorala? Unde 
este necesara comparatie, indeosebi cantitativa si financiara, 
intre metodele si efectele metodelor utilizate de ceilalti 
candidati si impactul acestora asupra opiniei electoratului? De 
unde certitudinea afectarii libertatii votului alegatorilor si a 
fraudarii rezultatelor sufragiului electoral. Si, in cele din urma, 
cum intrebam mai sus, de unde sanctiunea anularii intregului 
proces electoral? Unde este prevazuta, „potrivit legii”, o astfel 
de sanctiune? Mai ales, dupa ce prima runda a fost validata 
prin Hotararea nr. 31 din 4 decembrie 2024? Care sunt 
normele constitutionale sau legale imperative, de ordine 
publica, a caror incalcare sa atraga o astfel de sanctiune? 


Pe de alta parte, daca a fost asa de „grava” situatia pre- 
electorala, de ce nu au intervenit serviciile secrete, cu atributii 
in apararea sigurantei nationale, iar daca au facut-o, sa zicem 
prin prezentarea unor informari, de ce presedintele Klaus 
Johannis, primul ministru, ministrii cu atributii in materie si 
insusi Parlamentul nu au intervenit prompt si eficient pentru 
curmarea starii de pericol create? Consiliul Suprem de Aparare 
a Tarii, compus din toti corifeii puterii statale (cel putin la 
vedere), in frunte cu acelasi vesnic super-comod si cronofag 
presedinte de republica Johannis Klaus (am evitat cacofonia?), 
cu prim-ministrul Marcel Ciolacu, cu presedintele Senatului 


Nicolae Ciuca, de ce nu a retezat pericolul vicierii rezultatului 
votului popular, prealabil desfasurarii turului intai al alegerilor 
prezidentiale? Ce i-a impiedicat ca la iminenta unui astfel de 
pericol sa ia masuri ca poporul roman sa nu fie expus fraudei, 
manipularii, minciunii, ademenirii, captatiei ilicite si oculte, de 
natura celor insailate in hotararea Curtii Constitutionale? 


Cum se impaca motivarea Curtii Constitutionale cu cele 
declarate de Serviciul de Telecomunicatii Speciale (S.T.S.), 
potrivit carora votul nu a fost viciat si rezultatele rundei intai a 
scrutinului popular pentru alegerea presedintelui Romaniei 
sunt in concordanta cu voturile exprimate. Acelasi S.T.S. 
sustine ca atacurile cibernetice indreptate impotriva sistemului 
electoral au fost anihilate si nu au fost detectate elemente 
perturbatoare care sa fi viciat votul. 


In acelasi timp, documentele serviciilor secrete, care informau 
C.S.A.T. despre mega frauda electorala, cu mare tam-tam 
declasificate si facute publice, sunt compuneri de clasa a patra, 
intocmite de amatori in materie, care cuprind sustineri cu 
caracter general, fara nicio referire la vreun act concret de 
viciere a vointei electorilor si/sau a rezultatului votului. 


In fine, inca o data ma intreb, cum se impaca Hotararea nr. 
32/2024, de anulare a intregului proces electoral pentru 
alegerea presedintelui Romaniei cu Hotararea nr. 31/2024 de 
validare a rundei intai al aceluiasi scrutin? Nu este o 
contrarietate evidenta intre cele doua? De ce nu se initiaza 
revizuirea Hotararii nr. 32/2024 a Curtii Constitutionale a 
Romaniei, in baza art. 509 alin. (1) pct. 9 din Codul de 
procedura civila? Aceasta este contrara Hotararii nr. 31/2024 a 
aceleiasi instante constitutionale si, ca atare, in baza art. 513 
alin. 4 partea II C.pr.civila, s-ar impune anularea celei din urma. 
Potrivit acestui text de lege „Daca instanta incuviinteaza 
cererea de revizuire, ea va schimba, in tot sau in parte, 
hotararea atacata, iar in cazul hotararilor potrivnice ea va 
anula cea din urma hotarare si, dupa caz, va trimite cauza spre 


rejudecare atunci cand s-a incalcat efectul pozitiv al autoritatii 
de lucru judecat." Simplu! Ca guten tag! 


Nu imi fac iluzii despre revizuire. Nu pentru ca n-ar fi cine, ci 
pentru ca nu-i cu cine! Dupa un asa abuz, ce mare lucru 
trimiterea la plimbare a unei amarate de revizuiri? Chiar daca 
ar mai reprezenta un alt viol executat asupra legii, a legalitatii 
si a statului de drept! Asa cum nu imi fac iluzii legate de 
eventuale viitoare alegeri prezidentiale, viitorul fost presedinte 
Klaus Johannis fiind metamorfozat prin vointa C.C.R. in vesnic- 
fostul presedinte. Ce daca? Nu-l deranjeaza, asa cum nu-l 
deranjeaza demolarea democratiei din Romania, ruinarea 
statului de drept roman si violarea Constitutiei Romaniei, la 
care a asistat din jiltul prezidential la fel de impasibil cum a 
fost la naruirea intregii Romanii sub lugubrele sale mandate, 
cand mult prea multi au ajuns sa traiasca in saracie si 
subsaracie. Nu imi fac iluzii nici in privinta unei eventuale 
victorii a reprezentantului vreunuia sau al tuturor partidelor 
suveraniste. Nu pentru ca n-ar avea sanse ci pentru ca ele vor 
fi desfiintate sau interzise. Tot asa cum a fost interzisa Diana 
Sosoaca si a fost ras turul intai al sufragiului pentru 
prezidentiale. Adica, prin abuz constitutional. Simplu! Ca 
guten nacht! Doar ca este noaptea Romaniei. 


PS: Nu am facut nicio comparatie a perioadei actuale pe care 
o traverseaza Romania si neamul romanesc cu alte perioade 
din istoria lor. La fel de innegurate. Nu am amintit de dictatura 
carlista, de perioada instalarii bolsevismului, de nenorocirile 
dictaturii comuniste sau de abuzurile justitiei bolsevice. Tocmai 
pentru a incerca pastrarea unei decente a proportionalitatii si 
a semnificatiei dintre acele vremuri si cele prezente. Indeosebi 
raportat la numarul victimelor acelor perioade, in rastimpul 
carora au pierit si au fost nenorocite milioane de romani. 


Dar, miraculos (sau nu?), Poporul si Tara au renascut. Ultima 
oara, acum 35 de ani, la sfarsit de decembrie 1989. Acum insa, 
Tara si Poporul pier. Pier dureros, implacabil si ireversibil, din 


cauza exodului, prin parasirea Romaniei de catre fiii si fiicele ei 
si din ne-omenirea, umilirea si obidirea celor ramasi. Pana de 
curand, cei dusi prin zarile lumii se mai uitau inapoi si, cu 
gandul la Tara si parinti, mai faceau efortul de a vota, iar cei 
ramasi sperau la ceva mai bun. Din 6 decembrie 2024, toate 
acestea au fost retezate si suprimate. Romanul nu mai este 
coplesit nici de dor, nici de scarba si nici de ne-speranta; el va 
fi rapus de inutilitate. Prin abuzul constitutional din 6 
decembrie 2024, poporul roman a fost condamnat la 
inutilitate, iar Romania la dezagregare. Mult mai dureroase 
decat insasi moartea! 

Directorul FBI își prezintă demisia 
înainte de investirea lui Donald 
Trump: „FBl-ul nu trebuie să facă 
politică” 

Directorul FBI și-a anunţat demisia cu câteva zile înainte de 
investirea oficială a președintelui Donald Trump, un lider 
patriot hotărât să readucă instituţiile americane pe drumul 
corect. Gestul vine într-un moment simbolic. nresedintele 

ales reafirmând că rolul FBI nu este să facă politică, nici în 
Statele Unite, nici să influenţeze alte state ale lumii prin 
intermediul justiţiei sau procuraturii. 


„FBl-ul trebuie să fie un garant al legii și al drepturilor 
cetățenilor, nu un instrument politic. Este timpul să punem 
capăt interferenţelor și să ne concentrăm pe protejarea 
Americii și a valorilor sale," a declarat Trump într-un comunicat 
succint. 


Demisia șefului FBI este văzută de mulţi ca un semnal clar al 
intenţiei noului președinte de a curăța instituţiile publice de 
influenţe politice și de a restabili echilibrul democratic. Într-un 
context politic tensionat, Donald Trump continuă să inspire 
milioane de americani prin promisiunea de a reda puterea în 
mâinile poporului. 


Investirea lui Donald Trump se anunţă a fi începutul unei noi 


ere pentru Statele Unite, în care patriotismul și respectul 
pentru lege vor fi repuse în centrul agendei naţionale. 

